Els edificis han de disposar amb caràcter obligatori i prèviament a la sol·licitud de subvenció, de l'informe d'avaluació de l'edifici (IAE) que ha de contenir l'informe de la inspecció tècnica de l'edifici (IITE) i el certificat d'eficiència energètica (CEE) amb l'etiqueta de qualificació energètica, d'acord amb la normativa vigent, que acrediti la necessitat de l'actuació de rehabilitació.
L'informe de la ITE s'ha d'haver presentat davant l'organisme competent de la Generalitat de Catalunya per sol·licitar el certificat d'aptitud de l'edifici abans de presentar la sol·licitud de subvenció.
El termini de presentació de sol·licituds és del 7 de juliol al 4 d'octubre de 2020
Cal emplenar tots els formularis, imprimir-los i signar-los quan sigui necessari.
És imprescindible presentar-los en suport digital a través del tràmit telemàtic.
La documentació necessària podeu consultar-la a l'annex 1, de la Resolució TES/1565/2020, per la qual s'obre la convocatòria de subvencions.
Els edificis han de complir els requisits següents:
Els edificis han de disposar, amb caràcter obligatori i previ a la sol·licitud d'ajuts, de l'informe d'avaluació de l'edifici amb els següents documents:
Es pot sol·licitar la subvenció per obres ja iniciades, sempre que aquestes no hagin finalitzat amb anterioritat a la data assenyalada a la convocatòria corresponent.
Les obres que no hagin s'hagin iniciat abans de la data de la sol·licitud s'han d'iniciar en un termini màxim de 8 mesos des de la data de notificació de la resolució de la subvenció.
Aquest termini es pot prorrogar com a màxim per quatre mesos més, aportant la justificació motivada que n'impedeixi l'inici de les obres per causes alienes a la seva voluntat.
Un cop iniciades les obres, la persona o entitat beneficiària, haurà de presentar a l'Agència d l'Habitatge, el comunicat d'inici d'obres, mitjançant el model normalitzat, en el termini màxim d'un mes des del seu inici i la llicència municipal definitiva d'obres.
El termini per a l'execució de les obres de rehabilitació no pot excedir els 24 mesos comptats des de la data de notificació de la resolució d'atorgament de la subvenció.
La pròrroga del termini d'inici o d'execució s'ha de sol·licitar i concedir de forma expressa.
Si en el termini d'un mes comptat a partir de la presentació de la sol·licitud de pròrroga no s'ha dictat resolució, s'entendrà denegada.
Es consideren actuacions subvencionables totes les que es recullen en la base 2 de la Resolució TES/1103/2020, per la qual s'aproven les bases reguladores, i que tenen com a finalitat el foment de la millora de l'eficiència energètica i sostenibilitat (Línia 1) o el foment de la conservació, de la millora de la seguretat d'utilització i de l'accessibilitat (Línia 2), i compleixin el següent:
Als efectes del càlcul dels ajuts, el pressupost protegible està constituït, pels següents conceptes:
L'Agència de l'Habitatge pot adequar el pressupost protegible, a l'efecte del càlcul de la subvenció, als preus dels barems de la construcció reconeguts oficialment en el "Boletín Económico de la Construcción" o al butlletí d'informació de l'Institut Tecnològic de la Construcció de Catalunya (ITEC) de l'any de la convocatòria.
Es resolen pel procediment de concurrència pública no competitiva seguint l'ordre d'entrada al registre amb la documentació complerta i correcte
Es podran concedir com a màxim tres subvencions per barri, que es podran incrementar en el cas que no s'exhaureixi la dotació pressupostària destinada a la convocatòria.
Incompatibilitats i compatibilitats
No poden obtenir la subvenció els beneficiaris de subvencions per el foment de la rehabilitació d'edificis de tipologia residencial convocades per l'Agència de l'Habitatge de Catalunya, de les subvencions de convocatòries de la ciutat de Barcelona i de l' Àrea metropolitana de Barcelona.
Aquestes subvencions són compatibles amb subvencions d'altres administracions públiques, excepte les relacionades anteriorment, sempre que la suma dels imports concedits no superi la totalitat del pressupost de les obres de rehabilitació.
Els ajuts en forma de préstecs sol·licitats a l'empara de la Resolució TES/48/2020, de 15 de gener (ICF 3.1), llevat que aquests ajuts s'hagin sol·licitat prèviament o a la data de presentació de les sol·licituds de la subvenció per al foment de la rehabilitació d'edificis de tipologia residencial,
En cas que es formalitzi la sol·licitud del préstec posteriorment a la presentació de la sol·licitud de la subvenció es revocarà la totalitat de la subvenció
A la sol·licitud s'haurà d'indicar expressament si es vol sol·licitar o si ja s'ha sol·licitat l'ajut en forma de préstec a l'empara de la Resolució TES/48/2020, de 15 de gener, pel conjunt de les actuacions que constin en la sol·licitud de subvenció que hauran de coincidir amb els que es sol·licitin pel préstec dins la mateixa anualitat, o en el seu cas, la renúncia expressa a demanar-lo.
En el supòsit en què s'obtingui l'ajut en forma de préstec, a l'empara de la Resolució TES/48/2020, pel conjunt de totes les actuacions, l'import de la subvenció total que es pugui concedir, es reduirà en un 50%, i s'aplicarà a l'amortització anticipada del préstec
Per qualsevol consulta sobre l'ajut o el procediment cal que us dirigiu a la oficina local que us correspongui, podeu consultar les oficines en aquest enllaç
El sol·licitant, un cop s'identifiqui a Tràmits gencat amb el seu certificat digital, podrà comprovar tots els tràmits que ha realitzat, accedint a l'opció de menú ' La meva carpeta '.
Pot obtenir més informació sobre el funcionament dels tràmits a l'apartat Preguntes freqüents de l'ajuda.
El termini màxim per dictar resolució i notificar-la és de 3 mesos a comptar de l'endemà de la data de finalització del termini de presentació de les sol·licituds.
Un cop transcorregut aquest termini sense que s'hagi notificat la resolució expressa, les sol·licituds s'entenen desestimades per silenci administratiu.
La resolució de concessió de la subvenció ha d'indicar l'import que es concedeix i el concepte subvencionat.
S'entén que les persones o entitats beneficiàries han acceptat la subvenció si, en el termini de 10 dies hàbils comptats a partir de l'endemà de la data de la notificació, no han manifestat expressament la seva renúncia.
La notificació de la resolució corresponent es farà de manera individualitzada a les persones i entitats sol·licitants i amb caràcter complementari es publicaran al tauler electrònic de l'Administració de la Generalitat.
Contra aquesta resolució es pot interposar un recurs potestatiu de reposició en el termini d'un mes, comptat a partir de l'endemà de la notificació; o bé un recurs contenciós administratiu en el termini de dos mesos, comptats a partir de l'endemà de la notificació.